Նա նախ հանդես եկավ հայտարարությամբ, որն ավելի շատ հռետորական հարցի էր նման: Սամվելյանը հայտարարեց, թե դատախազ Արթուր Երիցյանը ինչպես է կարող անկողմնակալ ձեւով մեղադրանք պաշտպանել, եթե կապ ունի ՀՀ քաղավիացիայի նախկին պետ Հովհաննես Երիցյանի հետ, որը, ինչպես վերջերս գրվել էր մամուլում, տոկոսով փող տալու դիմաց տիրացել է նույն Սամվելյանի բնակարանին: Այդ գործն այժմ լսվում է վերաքննիչ դատարանում: Սակայն դատախազը հերքեց, թե ինքը որեւէ ազգակցական կապ ունի այդ անձի հետ, պարզապես ազգանուններն են նույնը: